REGULAMENT DE ORGANIZARE
Concurs de creaţie literar-artistică şi eseu „În lumea lui Făt-Frumos“ 
Ediția a XI-a, 2025
Inclus în CPEERI 2024-2025, poziţia 780, pagina 18

Secţiuni
Pentru elevi:
1) crearea unui basm original, de maximum 2 pagini (ciclu primar) /3 pagini (ciclu gimnazial)/4 pagini (ciclu liceal);
2) rescrierea/parodierea unui basm consacrat din literatura română sau universală, de maximum 2 pagini (ciclu primar) /3 pagini (ciclu gimnazial şi liceal);
3) basm în versuri/poezie despre lumea basmului, de maximum 2 pagini (ciclu primar) /3 pagini (ciclu gimnazial şi liceal) – element de noutate în cadrul proiectului;
4) basm ilustrat: redactarea unui basm de maximum 2 pagini (ciclu primar) /3 pagini (ciclu gimnazial şi liceal), însoţită de o compoziţie plastică (în orice tehnică: desen în culori, pictură, grafică) redând o scenă, unul sau mai multe personaje din basmul propriu, preferabil pe aceeaşi pagină cu textul; 
5) benzi desenate, realizate manual sau digital, redând un basm original sau consacrat, încadrarea în pagină la alegerea autorului/autorilor, maximum 2 pagini (ciclu primar) /3 pagini (ciclu gimnazial) / 4 pagini (ciclu liceal) – element de noutate în cadrul proiectului;  
6) redactarea unui eseu tratând elemente specifice basmului (teme, motive, personaje tipice, valoare etică) doar pentru elevii ciclului liceal (maximum 3 pagini);
7) eseu social, cu tema „Dacă aş fi Făt-Frumos“, tratând diferite aspecte ale realităţii contemporane, cu probleme specifice (discriminare, sărăcie, nevoia de întrajutorare, etc.), de maximum 2 pagini (ciclu primar) /3 pagini (ciclu gimnazial şi liceal).
Se vor puncta următoarele aspecte:	 originalitatea şi expresivitatea – 30 puncte; încadrarea în temă – 10 puncte; alegerea unui titlu sugestiv – 10 puncte; respectarea caracteristicilor de conţinut şi limbaj specifice basmului (la primele cinci secţiuni) sau ale redactării unui eseu (ultimele două secţiuni) – 30 puncte; coerenţa, echilibrul şi mesajul transmis – 20 puncte. 
Redactarea lucrărilor se va face în format A4, la un rând, cu margini egale de 20 mm, cu diacritice, titlul scris cu majuscule (Times New Roman, 14 Bold), iar textul cu Times New Roman 12. Numele autorului/autorilor, clasa, şcoala, judeţul, cadrul didactic îndrumător, numărul de telefon și e-mailul cadrului didactic îndrumător vor fi trecute în josul paginii/la finalul lucrării (toate aceste date figurând și în fișa de înscriere sau într-un tabel, dacă sunt mai mulți participanți). Lucrările nesemnate, dar și cele copiate de pe Internet sau din alte surse, vor fi descalificate! Un elev poate participa la mai multe secţiuni, la fiecare secţiune pot participa şi echipe de câte doi elevi. Fiecare cadru didactic coordonator, căruia îi revine sarcina de a face o selecţie a lucrărilor înainte de a le expedia (selecție ce poate fi făcută și la nivelul instituției/județului), poate înscrie cel mult cinci creaţii ale elevilor pentru fiecare secţiune (nu în total!) din cele şapte ale concursului.
La secţiunile 4) basm ilustrat şi 5) benzi desenate, evaluarea se va face separat, luându-se în considerare nu doar corectitudinea şi expresivitatea textului (vezi punctajul de mai sus), care va avea prioritate față de ilustrație, ci şi aspecte ce ţin de arta plastică: elemente de construcţie – 30 puncte; unitatea compoziţiei – 20 puncte; originalitate – 20 puncte; limbaj plastic expresiv, îngrijit – 20 puncte;
încadrarea în temă – 10 puncte. 
Pentru cadre didactice – schimb de experiență, referate și comunicări:
1) redactarea unui eseu de maximum 4 pagini în care să interpreteze în notă personală teme, motive, orice alte elemente specifice basmului (de exemplu: Caracterul moralizator al basmului, Basmul ca aventură iniţiatică, Simbolismul unor obiecte, numere, Rolul basmului în formarea viziunii despre lume şi viaţă, etc.) sau caracteristici și exemple de redactare a eseului argumentativ (ciclu gimnazial și liceal); 
2) exemple de bune practici, metode inovative și activități de lucru cu elevii axate pe predarea-învățarea-evaluarea basmului în mediul formal sau nonformal, indiferent de vârstă/ciclu de şcolarizare;
3) exemple de bune practici, metode inovative și activități de lucru cu elevii axate pe implicarea în acțiuni/proiecte de incluziune și sprijinire a grupurilor sociale vulnerabile (vizând dezvoltarea spiritului civic, voluntariat, cetățenie democratică etc.), pentru cadrele didactice de diferite specializări. 
La toate secţiunile, lucrările vor fi însoţite de fişa de înscriere și procesul-verbal de preselecție la etapa județeană/a unei etape de preselecție realizată de organizatorul județean/regional al proiectului, sau a fost singurul înscris de la o unitate de învățământ/dintr-un județ (adeverință de la unitatea de învățământ pentru CPEEJ, adeverință de la ISJ pentru CPEER). Data limită până la care pot fi expediate lucrările este: 30 mai 2025 (data poştei), pe adresa: CLUBUL COPIILOR MEDGIDIA, Str. Rahovei nr. 9A, cod 905600, loc. Medgidia, judeţul Constanţa, cu menţiunea: Pentru concursul „În lumea lui Făt-Frumos“. Pentru tipărirea textului/textelor în revista cu ISSN conţinând lucrările premiate și referatele cadrelor didactice, care va fi distribuită în format electronic, acestea vor fi trimise până la începutul lunii iunie şi pe adresa de e-mail em280577@yahoo.com (lucrările la secţiunile basm ilustrat şi benzi desenate vor fi scanate). Nu se percepe taxă de participare! 
Juriul va fi alcătuit din cadre didactice de limba şi literatura română şi arte plastice din instituţiile partenere: Clubul Copiilor Medgidia, Liceul Tehnologic „Pontica“ din Constanţa, Şcoala Gimnazială „Constantin Brâncuşi“ Medgidia și Liceul Tehnologic „Dacia“ Pitești. Echipa de proiect își asumă atribuţiile de evaluare și clasificare a lucrărilor, mediatizare şi diseminare a rezultatelor, realizare şi expediere a diplomelor, cărților și revistei concursului. Festivitatea de premiere va avea loc la Casa de Cultură „I.N. Roman“ Medgidia, vineri, 28 iunie 2025, ora 11,00, după festivitate premianții și cadrele didactice fiind invitați (cu solicitare de confirmare a prezenței) la o masă rotundă televizată în care vor împărtăşi informaţii, păreri, experienţe de viață sau din derularea activităților școlare și extrașcolare; vor avea, în plus, ocazia de purta un dialog pe teme literare cu un scriitor, invitat special.

